SOKO G-4 Super Galeb
Soko G-4 Super Galeb (N-62), jednokrilni dvosjedni školsko-jurišni avion koji je proizvodio mostarski SOKO. Avion je razvijan tokom sedamdesetih godina u Vazduhoplovnotehničkom institutu (VTI) u Žarkovu sa ciljem da se napravi nasljednik za G-2 (N-60) kako bi se omogućila uspješna prelazna obuka i lakši prijelaz pilota na moderne borbene avione četvrte generacije.